«Երկու ամիս հետո ՊՆ Ռազմաբժշկական հանձնաժողովը արտագնա նիստ է արել Ստեփանակերտում, տղայիս հետ է բերել հոսպիտալ երեխայի մոտ ախտորոշվել է թունավոր զոբ, պահել են ևս չորս ամիս ու զորացրել են: Զորացրելուց հետո այլ խնդիր է առաջացել, թե ինչի հետ է կապված այդ հիվանդությունը, արդյոք ծառայության հետ կապված է, թե ոչ: Հոսպիտալը գրում է, որ կապված է, իսկ Կենտրոնական ռազմաբժշկական հանձնաժողովը գրում է, որ կապված չի: Չորս ամիս տղայիս հոսպիտալում պահելուց հետո վերջապես նրան ճանաչեցին ծառայության համար ոչ պիտանի: Ինձ մոտ հարց է առաջանում, եթե որդուս հիվանդությունը ծառայության հետ կապված չի, ապա ինչո՞ւ են նրան զորակոչել»,- հարցնում է Վաղարշակ Տոնապետյանը: